Potopa sveta

Potopa sveta (iné názvy pozri nižšie) bolo zaplavenie celej Zeme spomínané (okrem iného) v Biblii alebo gréckej mytológii ako forma Božieho potrestania ľudstva za skazenosť. Podobná potopa sa nachádza aj v ďalších mytológiách po celom svete.

 Názvy 
Slovenské názvy tejto potopy sú: potopa sveta, biblická potopa (sveta), (biblická) svetová potopa S. 158potopa. In: Pyramída, veľká potopa (sveta)Klinda, J. Historické základy environmentalizmu a environmentálneho práva (XVII.) 2006 časopis Odkaz sv. Cyrila a Metoda 6/1969  S. 122, veľká biblická potopa (sveta), potopaSväté písmo Starého i Nového zákona . Trnava 2007, S. 20, všeobecná potopaMIŠÍK, Š. Biblický dej potopy zo stanoviska vedeckého... Turč. Sv. Martin, 1879 . Zastarané názvy sú: potop (sveta), povodeň (sveta), povodeň obecná; . Názvy obsahujúce slovo "biblická" sa obyčajne vzťahujú špeciálne len na zmienku (opis) tejto potopy uvedený v Biblii.

Výraz "predpotopný" je ustálený vo význame starý, zastaraný, z čias pred biblickou potopou.

Latinský názov je: diluvium.

 Časové údaje 
Podľa údajov o rodokmeňoch z Biblie došlo k potope v roku 1556 židovského kalendára, t. j. v roku 2204 pred Kr. Keď potopa nastala, mal Noe 600 rokov a jeho syn Sem mal 100 rokov.porov. Gn 7,11 (svatepismo.sk) a Gn 5,32 (svatepismo.sk)
Potopa začala dažďom trvajúcim nepretržite 40 dníporov. Gn 7,12 (svatepismo.sk) a potom ďalších 335 dní trvalo, než voda opadla a posádka archy mohla vystúpiť na pevninu.porov. Gn 8,13-19 (svatepismo.sk) Noe s rodinou a zástupcami živočíšnej ríše strávili v arche presne jeden rok a 10 dní.porov. Gn 7,6-11 (svatepismo.sk) a Gn 8,13-19 (svatepismo.sk)

Podľa Biblie sa Boh rozhodol zničiť vtedajšie ľudstvo, pretože bolo skazené. Boh chcel, aby prežil len spravodlivý Noe a jeho rodina.porov. Gn 6,5-8 (svatepismo.sk) a Gn 6,18 (svatepismo.sk) Preto mu o potope, ktorá mala nastať, povedal mnoho rokov vopred a dal mu presné inštrukcie pre stavbu archy.porov. Gn 6,13-16 (svatepismo.sk) V arche mal Noe zachrániť tiež všetky druhy cicavcov, plazov a vtákov, ktoré by potopu neprežili.porov. Gn 6,19-20 (svatepismo.sk)

Potopu prežili Noe, jeho manželka a ich traja synovia Sem, Cham a Jafet so svojimi manželkami.Gn 8,15-16 (svatepismo.sk) Títo ľudia sa stali praotcami nového ľudstva.porov. Gn 9,18-19 (svatepismo.sk) Noeho predkovia sa potopy nedožili. Jeho otec Lamech (Lámech) (774 - 1551 podľa židovského kalendára) zomrel 4 roky pred potopou.porov. Gn 5,28-31 (svatepismo.sk) Noeho starý otec, Matuzalem (587 - 1556 podľa židovského kalendára), zomrel krátko pred potopou.porov. Gn 5,25-26 (svatepismo.sk)

 Potopa sveta v ďalších kultúrach 
Ľudové rozprávanie o katastrofálnej potope, pri ktorej všetko živé zahynulo okrem niekoľkých ľudí plávajúcich v plavidle, sa traduje tisíce rokov po celom svete. Celkový počet známych príbehov je asi 270, pričom najviac z nich sa nachádza v Ázii a na severoamerickom kontinente. Okrem známeho babylonského Eposu o Gilgamešovi (Utnapištim) sa o potope rozprávalo medzi Kurnajmi v Austrálii, Čiriguanmi v Bolívii, morskými Dajakmi na Borneu, Kríji v Kanade, pôvodnými obyvateľmi Kuby, Masaji vo východnej Afrike... Príbehy majú väčšinou tieto spoločné rysy: zničenie vodou, božská príčina, varovanie vopred, záchrana len niekoľkých ľudí, záchrana zvierat, na záchranu použité plavidlo. Z fragmentov najstaršej dochovanej sumerskej verzie sa dozvedáme, že spravodlivým, ktorý bol ušetrený, postavil obrovskú archu, a tak prežil, bol Ziusudra. Bohovia zoslali na zemi ničivú potopu vyčíňajúcu sedem dní a nocí. Bohovia An a Enlil si Ziusudru zamilovali a po potope mu darovali večný život. V mladšej akkadskej verzii bol oným spravodlivým Atrachasís, ktorého varoval boh Enki, aby postavil archu v tvare kocky. Trestajúcim bohom posielajúcim potopu bol v tejto verzii Enlil, ktorý nakoniec obdaril Atrachasísa nesmrteľnosťou. Zrejme z tohto naratívu sa príbeh dostal do rozprávania o Gilgamešovi. V babylonskej verzii príbehu, ktorá je súčasťou eposu o Gilgamešovi je oným spravodlivým Utnapištim, ktorého varoval boh Ea (sumerský Enki). Po potope dostali Utnapištim a jeho žena od bohov nesmrteľnosť.

 Referencie 

 Pozri aj 
 Noe
 Noemova archa
 Genezis
 Deukalión a Pyrrha

 Iné projekty 

Kategória:Biblia
Kategória:Kniha Genezis